Diari Oficial de la Generalitat Valenciana


Sumari del DOGV 3994, del 08-05-2001 (2001/3427)

Notificació de l'expedient sancionador núm. S-2000/0138.
--------------------------------------------------------

### Dades del document

Número de DOGV
:   3994

Data del DOGV
:   08-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3427


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de l'expedient sancionador núm. S-2000/0138. [2001/3427]
  
De conformitat amb allò que ha acordat aquesta Secretaria General, i a l'empara del que disposa l'article 59.4 de la Llei 30/92, de Règim Jurídic de les Administracions Públiques i del Procediment Administratiu Comú; per mitjà del present Edicte es notifica a l'interessat la sanció dictada en l'expedient sancionador, que ha sigut tramitat pel Servei d'Espectacles de la Conselleria de Justícia i Administracions Públiques.
  
1. Expedient de Multes S-2000/0138. Sanció de data 25 de gener de 2001, dictada pel director general d'Interior, per la qual s'acorda imposar al Sr. Bartolomé Navarro Agullo, amb últim domicili conegut a l'av. Purísima, 61, de Torrevieja, una sanció de, respectivament, 125.000 pessetes (751.27 euros) 125.000 pessetes (751.27 euros), 125.000 pessetes (751.27 euros), que ascendix a un total de 375.000 pessetes (2.253.81 euros), ja que el dia 17 d'abril de 2000, a les 3,24 hores, es va realitzar inspecció a l'establiment denominat Pub Paradise, i es va constatar que mancava de la senyalització dels extintors d'incendis, del llibre de reclamacions, així com del cartell de prohibició d'entrada a menors d'edat, fets que infringixen els articles 22.l), 22.a), 22.f) de la Llei 2/1991, d'Espectacles, Establiments Públics i Activitats Recreatives.
  
El que es posa en coneixement de l'interessat referit, als efectes oportuns i previstos en l'art. 58.1 de la Llei 30/92, de Règim Jurídic de les Administracions Públiques i del Procediment Administratiu Comú. Així mateix, es comunica que, contra la present Resolució, que no esgota la via administrativa, podran les persones interessades interposar recurs d'alçada en el termini d'un mes a comptar des de l'endemà a aquell en què tinga lloc la seua notificació, davant de l'òrgan superior jeràrquic d'aquell que va dictar aquest, el conseller de Justícia i Administracions Públiques, de conformitat amb el que establix l'article 107.1 en relació amb el 114 i ss de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999. Tot això sense perjuí que s'utilitze qualsevol altra via que es considere oportuna.
  
En el cas que no faça ús del seu dret a recórrer, en termini anteriorment indicat, haurà de fer efectiva la multa utilitzant els impresos a arreplegar en aquestes oficines, Passeig del Doctor Gadea, núm.10, 03482 Alacant, en qualsevol de les entitats col·laboradores que en el citat imprés consten, de conformitat amb el que establix el Decret 105/92, de 6 de juliol, sobre Recaptació de Taxes, Preus Públics i Sancions de la Generalitat Valenciana i l'Ordre de 26 de febrer de 1993, que desenvolupa l'esmentat decret, i remetre a les referides oficines l'exemplar corresponent de l'administració.
  
Se li advertix que si no l'abona en el dit període voluntari, es procedirà sense més tràmit a la seua exacció per via executiva.
  
I perquè servisca de notificació a l'interessat mencionat, s'expedix el present Edicte.